কোতয়ালী থানার ভারপ্রাপ্ত কর্মকর্তা হায়দার আলী মোল্লা বার্তা২৪ ডটনেটকে জানান, পার্বতীপুর এলাকার নজরুল ইসলামের কন্যা লাইজু বেগমের (২২) সাথে পশ্চিম  পার্বতীপুর এলাকার রবিউল ইসলামের (২৮) বিয়ে হয়। বনিবনা না হওয়ায় সালিশী বৈঠকের মাধ্যমে মহরানা ও ভরণপোষণ বাবদ দুই লাখ টাকায় মিমাংসা হয়। বিষয়টির মিমাংসা বখাটেরা ভূমিকা পালন করে ৫০ হাজার চাঁদা দাবি করে আসছিল। এ নিয়ে রোববার রাতে পাত্রীর ভাই লিটনের সাথে আব্দুর বখাটেদের কথা কাটাকাটি হয়। সেখানে অপর ভাই আব্দুর রাজ্জাক এসে লিটনকে ছাড়িয়ে নিতে গেলে বখাটে শাহিনুর রহমান রাজ্জাকের পেটে ছুরি ঢুকিয়ে দেয়। এসময় সেখানে উপস্থিত আজহারুল (৩৬), সেরাজুল ইসলাম (৩৪) কালা হাবিব ওরফে মেরু (২৮), রিপন (২৫), জালাল (২২) রাজ্জাককে বেধড়ক  মারপিট করে পালিয়ে যায়। মুমুর্ষ অবস্থায় তাকে রংপুর মেডিক্যাল কলেজ হাসপাতালে ভর্তি করা হালে সোমবার দুপুরে তার মুত্যু হয়।